Lee Min Ho Menjadi Selebriti Korea Pertama Capai 20 Juta Pengikut Instagram & Facebook
Pelakon terkenal Korea Selatan, Lee Min Ho menjadi selebriti Korea pertama yang mempunyai jumlah pengikut paling ramai di laman Instagram, iaitu 20 juta pengikut. Pekara tersebut diseahkan agensi Lee Min Ho, MYM Entertainment, yang memuat naik foto aktor itu berserta ucapan tahniah atas pencapaiannya menerusi laman Facebook rasmi mereka. Pencapaiannya itu mendapat ucapan tahniah daripada para peminat di seluruh dunia yang sememangnya kagum dengan kejayaan dan aktor tersebut. “Lee Min Ho adalah seorang aktor yang hebat, pemenang anugerah dan seorang pemuda baik hati yang sentiasa membantu golongan memerlukan.“Tak hairanlah jika dia disayangi dan disokong oleh berjuta-juta peminat di serata dunia. Dia memang layak untuk ini,” tulis salah seorang peminatnya dari Filipina.Setelah menamatkan latihan ketenteraannya tahun lalu, Lee Min Ho kembali mewarnai dunia lakonan menerusi drama The King: Eternal Monarch yang disiarkan baru-baru ini. Untuk rekod, walaupun mula berlakon pada 2003, namun nama Lee Min Ho semakin terkenal setelah dia membintangi drama ikonik Boys Over Flowers pada 2009.